# data[].attributes.body
http://tautasdziesmas.lv/tag/nauda
http://www.dainuskapis.lv/katalogs/2.5.2.15.5.
http://www.dainuskapis.lv/meklet/nauda

# data[].attributes.body
Nāc iekšâ, bāleliņi,
Ko laukâ kavejies?
Tautas skaita sīku naudu
Par māsiņas vainadziņu.

# data[].attributes.body
Ko tie mani brāļi dara,
Namiņâ stāvedami?
Tautas skaita vaŗa naudu
Par māsiņas vainaciņu.

# data[].attributes.body
Līdzat, brāļi, man ar naudu,
Nu es ņemšu līgaviņu:
Ciemâi viena dzeltenite,
Ta ar naudu sadereta.

# data[].attributes.body
Es pie tevi, bāleliņ,
Ilgi vairs nedzīvošu:
Jau manâ rociņâ
Tautu dēla zelta nauda.

# data[].attributes.body
Ar variti priedi cirta,
Ar variti ozoliņu;
Ar variti tautu dēls
Ber man naudu saujiņê.

# data[].attributes.body
Dukati, dālderi, ta kūmu nauda;
Diķitis, vērdiņš nabagu nauda.

# data[].attributes.body
Metat zeltu, sudrabiņu,
Vaŗa tikai nemetat!
Gan jūs paši to zinat,
Kas būs vaŗa metejam:
Alvas acis, svina deguns,
Tie būs vaŗa metejam.

# data[].attributes.body
Laba nauda, laba nauda,-
Vēl būs cita pakaļâ;
Vēl vajag sudrabiņa
Pie ta vara gabaliņa.

# data[].attributes.body
Vairak auzu, vairak auzu
Tekotim kumeļam;
Vairak naudas, vairak naudas
Gudrajam dēliņam!

# data[].attributes.body
Baltaitiņa jūru brida
Sudrabiņa radziņiem;
Rīgas kungi pretī nāca,
Siekiem naudu mērīdami.

# data[].attributes.body
Tu, siļķīt, sīkzivtiņ,
Tu man maizes arājiņa;
Tu, plekstīt, platspārniņ,
Tu man naudas kalējiņa.

# data[].attributes.body
Cūka peld pār Daugavu,
Naudas kule mugurā.
Kad tā cūka pārpeldēs,
Tad būs nauda Vidzemē.

# data[].attributes.body
Ūdris, bebris cīkstējās
Straujupītes maliņā.
Abi bija naudas vīri
Naudas svārki mugurā.

# data[].attributes.body
Jūra šņāca, jūra krāca,
Kas guļ jūras dibenā?
Tur gulēja zelta nauda
Sudrabiņa lādītē.

# data[].attributes.body
Silā eimu, silā teku,
Laba mana sila zeme:
Sili manas bites gana,
Zelta naudu darināja.

# data[].attributes.body
Es piedzimu bez naudiņas,
Bez gudrā padomiņa.
Dieviņš man naudu deva,
Laima gudru padomiņu.

# data[].attributes.body
Mūsu pašu stūrmanim
Vasku cimdi nodiluši,
Vasku cimdi nodiluši,
Zveja naudu skaitījot.

# data[].attributes.body
Visu gadu naudu krāju
Metenīša vakaram:
Es māsiņas vizināšu
Metenīša vakarāi.

# data[].attributes.body
Es redzēju Jūras māti
Siekiem naudas mērojam,
Siekiem naudas mērojam,
Pūriem vecu dālderīšu.
Es tev lūdzu, Jūras māte,
Dod man kādu riekužiņu!

# data[].attributes.body
Aramāi zemītē
Šūpulīti nekarat:
Aramāi zemītē
Zelta nauda apakšā.

# data[].attributes.body
Kas grib daudz sīkas naudas,
Lai dēj šķību ozoliņu:
Zelta nauda sabirusi
Šķībajā ozolā.

# data[].attributes.body
Šam bij grūt, tam bij grūt,
Grūt laiviņas stūrmaņam.
Tam bij grābt zelta naudu
Ar abām rociņām.

# data[].attributes.body
Dārgu, bāliņ', ij turiet
Manu puķu vaiņadziņu,
Vienu puķīt' ij sakiet
Simtu mārku maksājam!

# data[].attributes.body
Laba nauda, laba nauda,-
Vēl vajaga, vēl vajaga!
Vēl vajaga sudrabiņa
Pie tā vara gabaliņa.

# data[].attributes.body
Kas spīdeja, kas vizeja
Dzirnav' galda galiņâ?
Tautiets meta zelta naudu
Pret to rudzu malējiņu